(घ)	कार्यकारी-शक्ति (Working Power) – सृष्टि के अन्तर्गत जो चौरासी लाख प्रकार की योनियाँ हैं, प्रत्येक योनि की सभी आकृतियों (शरीरों) को ही यह कार्य-कारी शक्ति उपलब्ध हुई है। ऐसा कोई भी स्थूल-शरीर जो सूक्ष्म-शरीर या जीव से युक्त हो, नहीं होगा कार्यकारी शक्ति से युक्त न हो। मनुष्य योनि के अतिरिक्त सभी योनियों को मात्र कार्यकारी-शक्ति ही उपलब्ध होती है। मनुष्य योनि ही एक ऐसी योनि है जिसके पास कार्यकारी-शक्ति के साथ ही सूक्ष्म रूप से विचार करते हुये कार्य करने हेतु विचार-शक्ति भी उपलब्ध रहती है। इसीलिए विचारहीन मनुष्य को पशु, विचारयुक्त मनुष्य को विचारशील मानव तथा पूर्णतया विचार के माध्यम से कार्य करने वाले को विचारक (Thinker) और जिसके विचार समाज को दिशा-निर्देशन देने लायक हो जाते हैं उस विचार को दर्शन (Philosophy) तथा उसके विचारक को दार्शनिक (Philosopher) कहा जाता है। जो मनुष्य अपने विचार को आत्मा-प्राप्ति की साधना में विलय करता है वह साधक योगी तथा ऋषि-महर्षि कहलाता है और अन्त में जो व्यक्ति अपने विचार को परमतत्त्वं (आत्मतत्त्वम्) रूप शब्द-ब्रह्म रूप परमेश्वर में विलय करता है वह ज्ञानी अथवा तत्त्वज्ञानी कहलाता है और युग-युग में जब-जब पारिवारिक, सामाजिक, राजनीतिक और आध्यात्मिक आदि सृष्टि की समस्त व्यवस्थायें छिन्न-भिन्न हो जाया करती हैं, तब-तब परमतत्त्वं (आत्मतत्त्वम्) रूप शब्द-ब्रह्म अपने परम आकाश रूप परमधाम से भू-मण्डल पर अवतरित होकर जिस शरीर को धारण करते हैं, उस शरीर के द्वारा अपने यथार्थ तत्त्व का ज्ञान, तत्त्वज्ञान के माध्यम से देते हैं, तब वह शरीर अवतारी अथवा तत्त्वज्ञानदाता कहलाता है। दूसरे शब्दों में –